open-index/open-wikipedia-markdown huggingface dataset:
Maniac (siri TV)

***Maniac*** ialah siri mini televisyen drama komedi gelap psikologi Amerika yang ditayangkan pada 21 September 2018, di Netflix. Ia dicipta oleh Patrick Somerville dan diarahkan oleh Cary Joji Fukunaga dan berdasarkan secara longgar dari siri televisyen Norway dengan nama yang sama oleh Espen PA Lervaag, Håakon Bast Mossige, Kjetil Indregard, dan Ole Marius Araldsen. Siri ini mengisahkan dua orang yang tidak dikenali yang berhubung semasa percubaan farmaseutikal dan dibintangi oleh Emma Stone, Jonah Hill, Justin Theroux, Sonoya Mizuno, Gabriel Byrne, dan Sally Field. 

Siri ini diumumkan secara rasmi pada Mac 2016, dengan Netflix mengarahkan penerbitan terus ke siri pada bulan yang sama. Setelah dilancarkan, siri ini mendapat ulasan positif dari pengkritik, dengan banyak yang memuji visual, arahan dan lakonannya, terutamanya persembahan Stone dan Hill. Siri ini mendapat pelbagai anugerah termasuk pencalonan untuk persembahan Stone, baik di Anugerah Satelit ke-23 dan Anugerah Screen Actors Guild ke-25, dan untuk keseluruhan penulisan siri ini di Writers Guild of America Awards ke-71.

## Episod

## Rujukan

## Pautan luar
* 
*
Almost Famous

***Almost Famous*** ialah filem komedi-drama Amerika Syarikat 2000 yang ditulis dan diarahkan oleh Cameron Crowe dan dibintangi oleh Billy Crudup, Frances McDormand, Kate Hudson, dan Patrick Fugit. Ia menceritakan kisah seorang wartawan remaja yang menulis untuk *[[Rolling Stone]]* pada awal 1970-an, jelajahnya dengan kumpulan rock Stillwater, dan usahanya untuk menerbitkan kisah halaman depan pertamanya. Filem ini dikeluarkan pada 13 September 2000 di Amerika Syarikat. 

## Pelakon

## Ulasan kritis
*Almost Famous* menerima ulasan positif dari pengkritik. Berdasarkan *[[Rotten Tomatoes]]*, filem ini memiliki penarafab 89%, berdasarkan 166 ulasan, dengan penarafan rata-rata 7,9/10. Berdasarkan *[[Metacritic]]*, film ini mendapatkan skor 90 dari 100, berdasarkan 38 kritik, menunjukkan "pengakuan universal". Berdasarkan *CinemaScore*, filem ini memperoleh nilai "A-" dari penonton filem untuk skala A+ hingga F.

## Kutipan pecah panggung
Filem ini meraih $32.534.850 di Amerika Utara dan $14.848.839 di negara lain. Jumlah pendapatan yang dihasilkan oleh filem ini mencapai $47.383.689, lebih kecil dari anggaran penerbitan filem $60 juta.

Pada pembukaan hujung minggu terhad, filem ini menerima $2.314.646, menempati kedudukan ke-8 di pecah panggung. Namun, pada pembukaan hujung minggu secara luas, filem ini meraih $6.926.467, menempati kedudukan ke-3 di pecah panggung di belakang filem *Urban Legends: Final Cut* dan *The Exorcist Director's Cut*.

## Rujukan

## Pautan luar
* 
* 
* 
* 
* 
*
Jane Eyre (filem 2011)

***Jane Eyre*** ialah filem drama romantis 2011 arahan Cary Fukunaga dan dibintangi oleh Mia Wasikowska dan Michael Fassbender. Skripnya ditulis oleh Moira Buffini berdasarkan novel Charlotte Brontë 1847 dengan nama yang sama, klasik genre Gothic, bildungsroman, dan romantik. Filem ini dilancarkan pada 11 Mac 2011 di Amerika Syarikat dan 9 September di Great Britain dan Ireland. Reka bentuk kostum filem ini, yang diketuai oleh Michael O'Connor, dicalonkan untuk Anugerah Akademi. 

## Pelakon

## Rujukan

## Pautan luar
*    
*    
*    
*  
*  
* Ulasan di JaneEyre.net
Jane Eyre

***Jane Eyre***  (awalnya diterbitkan dengan tajuk ***Jane Eyre: An Autobiography***) ialah novel karya penulis England, Charlotte Brontë. Novel ini diterbitkan pada 16 Oktober 1847 oleh Smith, Elder & Co. di London, England, dengan nama pena "Currer Bell." Edisi pertama Amerika diterbitkan setahun kemudian oleh Harper & Brothers di New York.

Bergenre bildungsroman, *Jane Eyre* mengisahkan tentang emosi dan pengalaman dari seorang watak eponim, termasuk peralihannya menuju zaman dewasa, dan cintanya pada seorang bangsawan dari bandar cereka Thornfield Hall bernama Mr. Rochester. Fokus novel ini ialah pengungkapan sensibiliti dan moral Jane, beserta semua peristiwa yang mewarnainya. *Jane Eyre* juga memuatkqn unsur-unsur seperti kritikan sosial, diskriminasi kelas, seksualiti, dan proto-feminisme.

Novel ini telah diadaptasi dalam sejumlah media popular, termasuk filem, televisyen, dan teater. *Jane Eyre* juga dikatakan menjadi pusat penafsiran dan penulisan bagi beberapa karya dalam sastera England dan Amerika Serikat, misalnya novel *[[Wide Sargasso Sea]]*.

## Rujukan

## Pautan luar

* ''Jane Eyre'' at The Victorian Web
* ''Jane Eyre'' at the Brontë Parsonage Museum Website
* The Brontë Society website
* Eyre'' Full text of *Jane Eyre* at Project Gutenberg
* ''Jane Eyre'' Full text at texts.crossref-it.info
* ''Jane Eyre'' PDF, PDB and LIT formats at girlebooks.com
* ''Jane Eyre'' Free spoken word version at LibriVox
Charlotte Brontë

**Charlotte Brontë** (; 21 April 1816 - 31 Mac 1855) ialah seorang novelis England, merupakan anak paling sulung di antara ketiga-tiga Brontë bersaudara yang novel-novelnya telah menjadi karya klasik sastera Inggeris. 

## Bibliografi
* *[[Jane Eyre]]*, 1847
* *[[Shirley (novel)|Shirley]]*, 1849
* *[[Villette (novel)|Villette]]*, 1853
* *[[The Professor (novel)|The Professor]]*, ditulis sebelum *Jane Eyre* dan ditolak sejumlah penerbit, akhirnya diterbitkan secara luas tahun 1857

## Rujukan

### Sumber
* 
* 
* 
* 
* 
*  
* 
* 

## Pautan luar

*
Truecaller

**Truecaller** adalah aplikasi telefon pintar yang mempunyai ciri pengenalan pemanggil, penyekat panggilan, pemesejan kilat, rakaman panggilan, Sembang & Suara dengan menggunakan internet. Perkhidmatan ini menghendaki pengguna memberikan nombor telefon bimbit standard untuk mendaftar dengan perkhidmatan tersebut. Ia dikembangkan oleh syarikat Sweden True Software Scandinavia AB. Aplikasi ini tersedia untuk Android, iOS, BlackBerry, Symbian dan Windows Phone.

Pada April 2018, Truecaller mencapai 100 juta pengguna aktif harian (DAU) dan pada Februari 2020 ia mempunyai 200 juta pengguna aktif bulanan (MAU).

## Sejarah
Truecaller dibangunkan oleh True Software Scandinavia AB, sebuah syarikat persendirian di Stockholm, Sweden yang diasaskan oleh Alan Mamedi dan Nami Zarringhalam pada tahun 2009.

Aplikasi ini mula dilancarkan oleh BlackBerry pada 1 Julai 2009. Setelah mendapat sambutan yang baik dari pengguna, ia dilancarkan di Symbian dan Microsoft Windows Mobile. Kemudian, Truecaller diluaskan lagi bagi peranti Android dan Apple iPhone pada 23 September 2009, untuk RIM Blackberry pada 27 Februari 2012, untuk Windows Phone pada 1 Mac 2012, dan untuk Nokia Series 40 pada 3 September 2012. Pada September 2012, Truecaller mempunyai lima juta pengguna yang melakukan 120 juta carian pangkalan data nombor telefon setiap bulan. Sehingga 22 Januari 2013, Truecaller telah mencapai 10 juta pengguna. Sehingga Januari 2017, Truecaller telah mencapai 250 juta pengguna di seluruh dunia. Pada 4 Februari 2020, ia melintasi 200 juta pangkalan pengguna bulanan di seluruh dunia, di mana 150 juta dari India.

Pada 18 September 2012, Techcrunch mengumumkan bahawa OpenOcean iaitu dana modal teroka yang diketuai oleh bekas eksekutif MySQL dan Nokia (termasuk Michael Widenius, pengasas MySQL) telah melabur sebanyak $1.3 juta dalam Truecaller untuk mendorong jangkauan global Truecaller. Truecaller mengatakan bahawa ia menggunakan dana baru untuk memperluas jejaknya di "pasaran utama" khususnya di Amerika Utara, Asia dan Timur Tengah.

Pada Februari 2014, Truecaller menerima pembiayaan $ 18.8 juta dari Sequoia Capital, di samping pelabur sedia ada OpenOcean, ketua Truecaller Stefan Lennhammer, dan pelabur lain. Truecaller juga mengumumkan kerjasama dengan Yelp untuk menggunakan data API Yelp untuk membantu mengenal pasti nombor perniagaan ketika menelefon. Pada bulan Oktober tahun yang sama, mereka menerima $ 60 juta dari firma pelaburan Niklas Zennstrom Atomico dan Kleiner Perkins Caufield & Byers.

Pada 7 Julai 2015 Truecaller melancarkan aplikasi SMSnya bernama Truemessenger secara eksklusif di India. Truemessenger membolehkan pengguna mengenal pasti pengirim mesej SMS. Pelancaran ini bertujuan untuk meningkatkan pangkalan pengguna syarikat di India. 

Pada bulan Disember 2019, Truecaller mengumumkan bahawa ia akan merancang untuk umum di IPO pada 2022.

## Rujukan
Majlis Sukan Negara Malaysia

**Majlis Sukan Negara Malaysia** (**MSN**) ialah sebuah agensi kerajaan Malaysia di bawah Kementerian Belia dan Sukan. Ditubuhkan pada 1972, ia merupakan agensi utama yang ditugaskan untuk mengembangkan budaya sukan holistik untuk negara.

## Sejarah
Majlis Sukan Negara ditubuhkan di bawah Akta Majlis Sukan Negara Malaysia 1971 dan Akta Majlis Sukan Negara (pindaan 1979). Majlis pelancaran telah disempurnakan oleh Perdana Menteri Malaysia, Tun Abdul Razak kedua pada 21 Februari 1972.

Pada peringkat awal penubuhan MSN, program-program sukan prestasi tinggi dilaksanakan di bawah kendalian Bahagian Sukan, Kementerian Kebudayaan Belia dan Sukan (nama Kementerian Belia Dan Sukan ketika itu). Untuk mencapai matlamat penubuhan Majlis, satu usaha kolektif melibatkan secara langsung semua agensi kerajaan dan bukan kerajaan, pertubuhan-pertubuhan sukan tanahair, majlis-majlis sukan negeri, institusi pengajian tinggi, badan-badan sukarela serta orang perseorangan telah diusahakan supaya mutu sukan negara dapat mencapai prestasi yang terbaik.

Selepas penysunan semula majlis pada tahun 1981, MSN mengembangkan program dan aktiviti sehingga apa yang dapat dilihat pada masa kini. Matlamat penubuhan MSN selaras dengan Dasar Sukan Negara iaitu bertanggungjawab sepenuhnya ke arah penggalakkan, pembangunan dan pencapaian cemerlang dalam sukan-sukan di peringkat tertinggi.

## Senarai program
* Program Latihan Atlet (Pelapis/Bakat, Podium)
* Program Latihan Atlet Para (Pelapis/Bakat, Podium)
* Program Pembangunan Bola Sepak Negara
* Program Pembangunan Hoki Negara
* Program Pembangunan Ragbi Negara
* Program Berbasikal Remaja Malaysia
* Wanita Dalam Sukan

## Senarai venue

### Bekas venue
* Kompleks Majlis Sukan Negara Taman Keramat - Diserahkan kepada pemaju perumahan Syarikat SkySierra Development Sdn Bhd untuk pembangunan perumahan serba moden The Valley Residence.

## Majlis Sukan Wilayah Persekutuan dan Negeri Bergabung
Seksyen 7 Akta Majlis Sukan Negara Malaysia 1971 memberikan kuasa kepada Kerajaan untuk menubuhkan Majlis Sukan di Wilayah Persekutuan dan setiap negeri di Malaysia. Majlis Sukan negeri Semenanjung ditadbir oleh Pejabat Setiausaha Kerajaan Negeri masing-masing, manakala Majlis Sukan Negeri Sabah dan Sarawak pula ditadbir oleh Kementerian Belia dan Sukan Negeri masing-masing dan Majlis Sukan Wilayah Persekutuan pula ditadbir oleh Jabatan Wilayah Persekutuan.

## Anugerah
* Anugerah Sukan Negara

## Rujukan

## Pautan luar
*
Institut Sukan Negara

**Institut Sukan Negara** (**ISN**) ialah sebuah agensi kerajaan Malaysia di bawah Kementerian Belia dan Sukan. Dibentuk pada 1972, ia merupakan agensi utama yang menjadi peneraju kepada pembangunan kemajuan dan kecemerlangan sains, perubatan dan teknologi sukan negara.

## Rujukan

## Pautan luar
*
Harish Shankar

**Sanganabhatla Harish Shankar** merupakan seorang penulis skrip lakon layar filem India, penulis dialog, pelakon dan pengarah yang terkenal dengan karya-karyanya secara eksklusif di pawagam, dan teater Telugu. Dia membuat debut arahannya dengan *[[Shock (2006 film)|Shock]]* (2006), dihasilkan oleh Ram Gopal Varma.

Dia telah mengarahkan *[[Mirapakay]]* (2011), *[[Gabbar Singh (2012 film)|Gabbar Singh]]* (2012); yang mana dia menerima Anugerah SIIMA untuk Pengarah Terbaik, dan Anugerah CineMAA untuk Pengarah Terbaik. Gabbar Singh mempunyai  seluruh dunia, menjadi salah satu filem Telugu terlaris pada masa itu. *[[Ramayya Vasthavayya]]* (2013) memperoleh bahagian global di seluruh dunia berjumlah  dan *[[Duvvada Jagannadham]]* (2017) mendapat sebanyak  115.10 crore, kedua-duanya diarahkan olehnya.

## Kehidupan awal
Harish Shankar dilahirkan di Dharmapuri, sebuah Bandar di Daerah Jagtial, Telangana, dalam keluarga Brahmin yang berbahasa Telugu. Dia mempunyai seorang adik lelaki, Wisnu Prasad, dan seorang adik perempuan. Dia belajar di Universiti Osmania.

## Pembuatan filem
Shankar memulakan pentas lakonan dengan *Seeta Nilayam* dan *Lalitha kala Mandiram*, yang berpusat di Telangana. Dia kemudian mula menulis dan menulis skrip lakon layar. Dia terpengaryh dengan karya Yandamuri Veerendranath dan berminat dengan dialek, pengaruh wilayah dan bahasa. Dia pernah bersama dengan Kona Venkat, Puri Jagannadh, Ram Gopal Varma, dan pernah bekerja sebagai pengarah bersekutu untuk filem seperti *[[Ninne Istapaddanu]]*, dan Veede.

## Filemografi
### Director

### Penulis skrip lakon layar

## Rujukan

## Pautan luar
*
IGTV

IGTV adalah sebuah aplikasi video yang berdiri sendiri dan sebahagian daripada Instagram untuk telefon pintar peranti Android dan iOS. Aplikasi ini membolehkan video lebih panjang ditonton oleh pengguna berbanding video di Instagram. Walaupun IGTV tersedia sebagai aplikasi video yang berdiri sendiri, fungsi asasnya juga tersedia dalam aplikasi Instagram dan laman sesawang.

Perkhidmatan ini dilancarkan dan diperkenalkan oleh bekas CEO Instagram Kevin Systrom dalam acara langsung di San Francisco pada 20 Jun 2018, yang menampilkan pencipta seperti Lele Pons.

## Perkhidmatan
IGTV menghendaki pengguna log masuk dengan akaun Instagram. Peranti mudah alih membolehkan memuat naik hingga 15 minit dengan saiz fail hingga 650 MB, sementara penyemak imbas web desktop membenarkan muat naik berdurasi hingga 60 minit dengan saiz fail hingga 3.6 GB. Aplikasi ini memainkan video secara automatik sebaik sahaja dilancarkan di mana seseorang mesti mencari video terlebih dahulu.

Akaun Instagram dengan saluran IGTV menerima tab IGTV di halaman profil pengguna. Selain itu, muat naik di IGTV dapat dicerminkan ke laman Facebook yang dipautkan.

Mulai Mei 2019, IGTV membolehkan pengguna memuat naik dan melihat video dalam orientasi menegak dan mendatar, berbanding hanya orientasi menegak sebelum menerima kemas kini.

## Rujukan
Panji-panji awam

**Bendera rakyat** () ialah panji yang digunakan oleh kapal awam untuk menandakan kerakyatan mereka. Ia boleh sama atau berbeza dengan panji kapal kerajaan dan panji tentera laut (atau panji perang). Ia juga dikenali sebagai **bendera perniagaan**. Beberapa negara mempunyai bendera rakyat khas untuk kapal persiar, dan juga untuk kelab kapal persiar yang khusus, dikenali sebagai panji kapal persiar.

Kebanyakan negara hanya mempunyai satu bendera kebangsaan dan panji untuk semua tujuan. Di negara-negara lain, pembezaan dilakukan antara bendera darat dengan bendera rakyat, panji kapal kerajaan dan tentera laut. Panji British, contohnya, berbeza daripada bendera yang digunakan di darat (Union Flag) dan mempunyai berbeza-beza versi panji Merah dan Panji Biru kosong dan dicacati untuk kegunaan awam dan negara, serta sebagai panji tentera laut (Panji Putih) yang boleh juga digunakan oleh kapal persiar Skuadron Diraja Kapal Persiar.

## Lihat juga
* Bendera rakyat dan perniagaan
* Panji-panji penerbangan awam

## Rujukan
Gewang

**Gewang**, **induk mutiara** atau **nakre** () merupakan bahan komposit organik–inorganik yang dihasilkan oleh beberapa moluska secara semula jadi untuk melindungi dalaman cengkerang. Ia juga merupakan bahan asas mutiara.
Louis XV dari Perancis

**Louis XV dari Perancis** (15 Februari 1710 – 10 Mei 1774) merupakan Raja Perancis dari 1 September 1715 menggantikan nenda moyangnya Louis XIV pada usia 5 tahun sehingga kemangkatannya pada tahun 1774; pemerintahan baginda dipangku Philippe II, Duc d'Orléans pada 15 Februari 1723.

## Keputeraan
Louis XV diputerakan di Istana Versailles pada 15 February 1710. Baginda cicinda kepada Louis XIV dan putera ketiga hasil perkahwinan Louis Duc Burgundy (1682–1712) dan Marie Adélaïde, puteri sulung Vittorio Amedeo II ''duca'' Savoia.

Putera sulung baginda, Louis *[[Le Grand Dauphin]]*, mangkat gering cacar pada 14 April 1711.  Pada 12 Februari 1712, ibunda Louis, Marie Adélaïde, pula gering demam campak yang meragut nyawanya. Penyakit ini berjangkit kepada ayahanda Louis yang turut gering mangkat seminggu kemudian pada 18 Februari; Louis dan kakanda menghidap demam ini pada 7 Mac dan dirawat dengan mengeluarkan darah yang merupakan rawatan diketahui pada ketika itu. Kakanda Louis meninggal akiat komplikasi ini pada malam 9 Mac, Louis yang muda terselamat nyaris. 

Louis mewarisi takhta nendanya Louis XIV saat baginda mangkat pada 1 September 1715, Louis yang Muda ini pada ketika ini berusia lima tahun.

## Zaman muda

## Pemerintahan
Baginda pernah menerima surat utusan dari Sultan Abdul Jalil IV yang memerintah Johor kepada baginda pada 1719 tidak sahaja untuk menyatakan tujuan menjalinkan hubungan persahabatan serta berdagang di Terengganu malah meminta bantuan ketenteraan dari segi bekalan "ubat bedil dan peluru" untuk tujuan pertahanan.

## Kemangkatan

## Rujukan

;Sumber utama
* Bluche, François, *Louis XV* (2003), Éditions Perrin, Paris (in French); 
* Guéganic, Anne-Laure, *Louis XV: Le Règne fastueux*, (2008), Éditions Atlas, Paris (in French);
Panji-panji penerbangan awam

**[[Panji|Panji-panji]] penerbangan awam** ialah suatu bendera (atau kelainannya) yang melambangkan penerbangan awam di sesebuah negara atau pertubuhan. Biasanya, bendera ini dikibarkan dari bangunan yang berhubung dengan pentadbiran penerbangan awam dan ia boleh juga dikibar oleh syarikat penerbangan negara yang sesuai. Panji-panji penerbangan awam adalah sama dengan bendera rakyat yang melambangkan perkapalan dagang.  Bukan semua negara mempunyai panji-panji penerbangan awam dan negara tanpa bendera ini biasanya mengibarkan bendera kebangsaan mereka sendiri.

## Rujukan
Bendera Orang Kepulauan Selat Torres

**Bendera Orang Kepulauan Selat Torres** ialah sebuah bendera Australia yang rasmi, dan merupakan bendera yang melambangkaan Orang Kepulauan Selat Torres. Bendera ini direka pada tahun 1992 oleh Bernard Namok. Bendera ini menang dalam pertandingan tempatan yang diadakan oleh Majlis Penyelarasan Kepulauan, dan diiktiraf oleh Suruhanjaya Orang Asli dan Orang Kepulauan Selat Torres pada bulan Jun 1992.

## Lihat juga
* Bendera Orang Asli Australia
* Bendera Australia

## Rujukan

## Pautan luar
* AIATSIS: Torres Strait Islander flag Retrieved 5 March 2015.
* Official Australian Government website: ''It's an Honour - Torres Strait Islander Flag'' . Retrieved 2011-07-14.
* Torres Strait Island Regional Council
* Torres Strait Regional Authority
*
Negeri lindungan dan ufti Empayar Uthmaniyah

**Negeri Lindungan** merupakan sebilangan negeri ufti atau lindungan, biasanya di pinggir Empayar Uthmaniyah di bawah pertuanan Porte, yang di sana kawalan langsung tidak diwujudkan, atas beberapa sebab.

## Fungsi
Beberapa negeri ini berkhidmat sebagai negara penampan di antara orang Uthmaniyah dan Kristian di Eropah atau Syiah di Asia. Bilangannya berubah-ubah sepanjang masa tetapi yang paling penting ialah Kekhanan Krimea, Wallachia, Moldavia, Transylvania dan Kerajaan Putera Serbia dari tahun 1815 hingga kemerdekaan penuhnya separuh abad kemudian. Negeri-negeri lain seperti Bulgaria, Kerajaan Beraja Hungary Timur, Kedespotan Serbia dan Kerajaan Beraja Bosnia merupakan negeri lindungan sebelum diserap sepenuhnya atau separuh ke dalam Empayar. Yang lain masih mempunyai nilai dagangan seperti Imeretia, Mingrelia, Chios, Duci Naxos, dan Republik Ragusa (Dubrovnik). Kawasan seperti bandar suci dan kawasan ufti Venice Cyprus dan Zante tidak digabungkan sepenuhnya juga. Akhirnya, beberapa kawasan kecil seperti Montenegro/Zeta dan Gunung Lubnan tidak wajar mendapat usaha daripada penaklukan dan tidak diketepikan sepenuhnya ke Empayar.

## Lihat juga
*Senarai wilayah Empayar Uthmaniyah

## Rujukan
Negeri lindungan

**Negeri lindungan** ialah sebarang negeri yang mempunyai kewajipan bersama dengan negeri atau empayar yang lebih unggul, dalam status sama dengan sebuah abdi dalam sistem feudal di Eropah Zaman Pertengahan. Kewajipan tersebut biasanya termasuk sokongan ketenteraan sebagai tukaran hak istimewa tertentu. Dalam beberapa kes, kewajipan tersebut termasuk membayar ufti, tetapi negeri yang melakukan demikian lebih baik dipanggil negeri ufti. Kini, istilah yang lebih umum ialah negara boneka, negeri naungan, negara pelanggan, negara bersekutu atau negara satelit.

## Contoh sejarah

### Empayar Hittite

Troy merupakan negeri naungan Empayar Hittite, bersama dengan tanah Arzawa yahg lain.

### China Purba

Dari zaman Dinasti Zhou (1046&ndash;770 SM) hingga Dinasti Han (206 SM&ndash;220M), bilangan berbeza-beza negeri lindungan wujud di China purba.

Negeri ini berbeza-beza saiznya dari negera kota kecil hingga abdi yang mengawal jalur besar wilayah seperti Negeri Chu dan Qi. Salah satu negeri lindungan ini akan pergi menakluk China dan menyatukan negara di bawah maharaja pertama Qin Shi Huang.

### Empayar Uthmaniyah

Empayar Uthmaniyah (1299&ndash;1923) mengawal sebilangan negeri ufti atau lindungan di kawasan pinggir wilayahnya. Jajahan takluk mengambil sebilangan bentuk yang berbeza dengan beberapa negeri dibenarkan melantik pemimpin mereka sendiri. Negeri-negeri lain membayar ufti untuk tanah mereka.

Semasa abad ke-18, Empayar Uthmaniyah mengawal banyak negeri lindungan dan ufti seperti kerajaan putera Wallachia dan Moldavia, atau Kekhanan Krimea.

## Lihat juga
*Mandala (model politik)
*Negara boneka
*Perang Rom-Parsi, semasa kerajaan lindungan memainkan peranan penting

## Rujukan

## Pautan luar
*
Azman Nasrudin

Dato' **Azman Nasrudin** (lahir 11 April 1972) ialah ahli politik Malaysia berketurunan Melayu. Beliau kini berkhidmat sebagai Ahli Parlimen .

## Kehidupan awal dan pendidikan
Azman bin Nasrudin dilahirkan pada 11 April 1972 di Sungai Bakap, Pulau Pinang, Malaysia. Beliau mendapat pendidikan awal di SMK Agama Al-Mashoor dan SMK Tunku Abdul Rahman, Alor Setar (STAR ​​Alor Setar). Beliau melanjutkan pelajaran di Institut Pendidikan Guru Malaysia Kampus Tuanku Bainun bagi sijil Diplomanya. Beliau menerima Ijazah Sarjana Muda Sastera (BA) (Sejarah dan Sains Politik) dari Universiti Sains Malaysia (USM).

## Kerjaya perguruan
Azman berkhidmat sebagai guru sekolah selama 22 tahun.

## Kerjaya politik
Pada 2013, beliau bertanding dalam Pilihan Raya Umum ke-13 (PRU-13) pada tahun 2013 bagi kerusi Lunas dalam Dewan Undangan Negeri (DUN) Kedah lalu menang dengan undian sebanyak 21,670 dengan majoriti 9,084 daripada 40,498 orang pengundi.

Beliau bertanding lagi dalam Pilihan Raya Umum ke-14 (PRU-14) pada tahun 2018 bagi kerusi Lunas. lalu menang dengan undian sebanyak 23,904 dengan majoriti 13,813 daripada 50,336 orang pengundi.

Ketika kemelut politik Malaysia pada awal tahun 2020, terdapat khabar angin bahawa beliau telah keluar daripada PKR selepas pemecatan Datuk Seri Mohamed Azmin Ali namun beliau menafikan dakwaan tersebut.

Pada 12 Mei, beliau bersama ADUN Sidam iaitu Dr Robert Ling Kui Ee telah mengumumkan bahawa mereka telah meninggalkan parti PKR lalu menjadi ahli bebas. Tindakan mereka adalah atas alasan kehilangan kepercayaan terhadap kepemimpinan Presiden PKR iaitu Datuk Seri Anwar Ibrahim. Lantaran ini, parti Perikatan Nasional (PN) di Kedah telah memiliki majoriti sebanyak 19 kerusi berbanding Pakatan Harapan (PH) lantas membolehkan penubuhan kerajaan negeri baharu. Pada 20 Mei, beliau telah mengangkat sumpah sebagai Ahli Mesyuarat Kerajaan Negeri (EXCO) Kedah menjadi Pengerusi Jawatankuasa Pertanian dan Industri Makanan, Perusahaan Perladangan dan Komoditi, Pengangkutan dan Hal Ehwal Masyarakat India.

## Keputusan Pilihan Raya

## Kehidupan peribadi
Azman telah berkahwin dengan Siti Hajar Abdullah dan dikurniakan 5 orang anak.

Azman yang diuji positif COVID-19 setelah pulang berkempen dalam pilihan raya negeri Sabah, turut menjangkiti isterinya yang merupakan seorang guru di SK Permatang Janggus, Penaga, mengakibatkan sekolah tersebut terpaksa ditutup selama lapan hari dan menjadi punca penyebaran koronavirus di kawasan tersebut.

## Anugerah dan pengiktirafan

* 
** Darjah Dato' Setia Sultan Sallehuddin Kedah (D.S.S.S.) - **Dato**' (2022)

## Rujukan

## Pautan luar
* 
* 
*
Kapal persiar

**Kapal persiar** () ialah sebuah kapal layar atau kapal kuasa untuk keseronokan, berlayar, atau berlumba. Tiada takrifan piawai untuk kapal persiar, maka istilah ini di sini untuk kapal yang mempunyai kabin dengan kemudahan yang memberi penggunaan untuk bermalam. Untuk diistilahkan , dan bukan , kapal keseronokan mungkin sekurang-kurangnya  panjang dan telah dinilai mempunyai kualiti estetik yang baik.

## Lihat juga

* Persekutuan Layar Antarabangsa
* Senarai kelas perahu lunas direka sebelum 1970
* Senarai kapal layar besar
* Senarai kapal persiar motor mengikut panjang
* Senarai pereka dan pengilang perahu layar
* Lumpa layar model
* Kapal persiar super
* Broker kapal persiar
* Piagam kapal persiar
* Perlumbaan kapal persiar
* Pengangkutan kapal persiar
* Kapal bantu kapal persiar
* Lumba layar

## Rujukan

## Pautan luar
Robert Ling Kui Ee

**Robert Ling Kui Ee** (, pinyin: Lín Guìyì; lahir pada 21 Julai 1972) ialah seorang ahli politik Malaysia dari Kedah. Beliau ialah Ahli Dewan Undangan Negeri (ADUN) Sidam daripada parti Parti Keadilan Rakyat (PKR) sejak tahun 2013 sebelum meninggalkan parti tersebut pada tahun 2020.

## Kehidupan
Beliau ialah lulusan Kolej Perubatan Kasturba, Akademi Pengajian Tinggi Manipal di Manipal, India (1992—8). Beliau ialah seorang doktor.

## Kerjaya politik
Pada 2013, beliau bertanding dalam Pilihan Raya Umum ke-13 (PRU-13) pada tahun 2013 bagi kerusi Sidam dalam Dewan Undangan Negeri (DUN) Kedah lalu menang dengan undian sebanyak 13,189 dengan majoriti 5,964 daripada 25,151 orang pengundi.

Beliau bertanding lagi dalam Pilihan Raya Umum ke-14 (PRU-14) pada tahun 2018 bagi kerusi Sidam lalu menang dengan undian sebanyak 17,344 dengan majoriti 10,860 daripada 36,776 orang pengundi.

Pada 27 Oktober 2018, beliau telah berjaya mengekalkan jawatan beliau sebagai Ketua Cabang PKR Sungai Petani dengan undian sebanyak 525 berbanding pencabar yang lain iaitu P Ragunathan (430) dan Datuk Johari Abdul (410). Beliau memegang jawatan tersebut sejak tahun 2014.

Pada 12 Mei 2020, beliau bersama ADUN Lunas iaitu YB Azman Nasrudin telah mengumumkan bahawa mereka telah meninggalkan parti PKR lalu menjadi ahli bebas. Beliau turut melepaskan semua jawatan beliau dalam parti tersebut khususnya jawatan Ketua Cabang PKR Sungai Petani. Tindakan mereka adalah atas alasan kehilangan kepercayaan terhadap kepemimpinan Presiden PKR iaitu Datuk Seri Anwar Ibrahim. Lantaran ini, parti Perikatan Nasional (PN) di Kedah telah memiliki majoriti sebanyak 19 kerusi berbanding Pakatan Harapan (PH) lantas membolehkan penubuhan kerajaan negeri baharu. Pada 20 Mei, beliau telah mengangkat sumpah sebagai Ahli Mesyuarat Kerajaan Negeri (EXCO) Kedah menjadi Pengerusi Jawatankuasa Perumahan, Alam Sekitar, Perpaduan, Masyarakat Cina dan Siam.

## Keputusan pilihan raya

## Penghargaan
* 
** Jaksa Pendamai (J.P.) (2022)

## Rujukan

## Pautan luar
*
Miss Grand International 2019

**Miss Grand International 2019**, pertandingan Miss Grand International ke7 telah diadakan pada 25 October 2019 di Poliedro de Caracas, Caracas, Venezuela. Peserta dari 60 negara dan wilayah menyertai pertandingan Miss Grand International tahun ini, menjadikan edisi ini sebagai pemilih terkecil dalam sejarah pertandingan. Clara Sosa dari Paraguay memetik penggantinya Valentina Figuera dari Venezuela pada akhir acara itu.

Pertandingan itu dihoskan oleh pelakon Venezuela Leo Aldana dan Clara Sosa, Miss Grand International 2018.
## Keputusan Pertandingan

## Ref

## Exernal links
Disney XD Perancis

**Disney XD**  ialah edisi bahasa Perancis Disney XD, dimiliki oleh Walt Disney Company. Dia secara eksklusif di Canal+, di Perancis dan Afrika.

Disney XD boleh didapati dalam HD sejak 20 September 2011.

Berikutan pelancaran Disney+, rantaian ditutup pada 7 April 2020 di Perancis, kemudian pada 1 Mei di luar negara.

## Slogans
**Y'a du nouveau dans ta télé !* (-)
**Mais c'est quoi ce délire ?!* (-2017)
**L'aventure, c'est délire !* (2017-)

## Rancangan
* *[[American Dragon: Jake Long]]*
* *[[Pac-Man and the Ghostly Adventures]]*
* *[[Phineas & Ferb]]*
* *[[Gravity Falls]]*
* *[[Star vs. the Forces of Evil]]*
* *[[Wander Over Yonder]]*
* *[[Kick Buttowski: Suburban Daredevil]]*
* *[[Kim Possible]]*
* *[[Inazuma Eleven]]*
Disney Cinema

**Disney Cinema** ialah saluran TV premium wayang gambar di Perancis. Pada 2 November 2002, Toon Disney dilancarkan di Perancis. Ia dikhaskan untuk siri animasi Disney sahaja.

Toon Disney digantikan oleh Disney Cinemagic pada 4 September 2007. Disney Cinemagic menayangkan filem, termasuk filem Disney baru 8 bulan selepas tayangan teater mereka. Siri animasi kultus selalu disiarkan.

Pada 8 Mei 2015, Disney Cinemagic digantikan oleh Disney Cinema. Siri animasi telah ditarik (tidak termasuk filem pendek), tetapi sekarang filem dan dokumentari Star Wars telah ditambah. Disney Cinema +1 ditutup pada bulan yang sama.
Télétoon+

**Télétoon+** adalah saluran televisyen Perancis untuk kanak-kanak daripada Canal+. Télétoon dilancarkan oleh TPS sebagai saluran anak-anaknya, bersamaan dengan Canal J di CanalSatellite.

Télétoon +1 dilancarkan pada 2 September 2002. Pada tahun 2007, TPS dan Canalsat telah bergabung. Pada 17 Mei 2011, Télétoon menjadi Télétoon+. Saluran ini telah menjadi eksklusif Canal sejak 2017.
Hedju Hor

**Hedju Hor** ialah penguasa di utara Mesir dari Zaman Pradinasti. Kewujudannya adalah suatu kontroversi. 

Diperkirakan oleh beberapa sarjana bahawa pemerintahannya sekitar 3200 SM, walaupun perincian yang tepat tentang pemerintahannya buat masa ini masih belum tersedia, memandangkan pemerintahannya berada di zaman prasejarah. Hampir tidak ada yang diketahui tentang pemerintahannya, kerana beliau hanya diketahui dari prasasti yang terdapat di wilayah Delta dan serpihan tembikar dari Tura. Ramai yang menduga bahawa beliau mungkin firaun pertama Mesir Hilir, atau yang terakhir atau bahawa beliau adalah anggota Dinasti 0. 

Hedju-Hor hanya dikenali dari dua kendi tanah liat dari Tura di Delta Nil timur dan satu dari Abu Zeidan di hujung timur laut Delta Nil, di mana *serekhnya* muncul. 

Hedju-Hor tidak mempunyai makam yang diketahui dan tidak terdapat dalam teks Batu Palermo, senarai raja tertua yang diketahui. 

## Rujukan
Ny-Hor

**Ny-Hor** adalah Firaun yang mungkin dari Zaman Pradinasti. Namanya bermaksud "Pemburu". Dia mungkin memerintah pada abad ke-33 SM. 

Walaupun tafsirannya masih berkontroversi, dipercayai bahawa nama Horus hisr-nj / Ḥr-nw bermaksud *Dia milik Horus / Pemburu Horus*. 

Namun, tidak seperti Firaun yang kemudian, nama *serekhnya* tidak termasuk helang Horus. Sebab yang tepat untuk hal ini masih tidak diketahui, tetapi mungkin kerana beliau hidup sebelum amalan ini, atau beliau tidak dianggap sebagai raja. Variasi nama termasuk: Ni-Hor, Hor-ni, atau Ny-Hor. 

Nama Ny-Hor sebagian besar muncul di bejana tanah liat dan batu yang terdapat di kubur-kubur dekat Tarchan, dan di Tura dan Tarjan dan Nagada. 
p.p. 200-300 or 301 or 302 or 303 el Nagada. p.p. Infinity or whatever. 3. Wilkinson.

## Rujukan
Cinderella (drama)

***Cinderella*** ialah sebuah siri drama televisyen Malaysia yang disiarkan di TV3 dari 4 Ogos 1998 hingga 15 September 1998, dibintangi oleh Haliza Misbun dan Ahmad Idham. Ia diarahkan oleh Din CJ dengan skrip oleh Mohd Noor Kadir.

Siri ini boleh didapati melalui penstriman dalam talian di saluran YouTube rasmi TV3.

## Sinopsis
Mengisahkan Nurul yang memiliki kekayaan yang diwarisi oleh bapanya. Selepas kamatian bapanya, dia tinggal bersama keluarga tiri yang ingin membolot harta tersebut. Dalam satu kejadian dia ditangkap basah dengan pemuda, Salman yang membantu dirinya dari diseksa oleh keluarga tirinya. Salman bekerja di New Zealand di sebuah syarikat milik ibu kandung Nurul yang membawa diri di New Zealand. Setelah berkahwin dengan Salman, Nurul terpaksa berlagak sebagai orang gaji kerana mahu membantu Salman dalam pada masa yang sama, dia ingin mencari ibu kandungnya.

## Pelakon

### Utama
* Haliza Misbun sebagai Nurul
* Ahmad Idham sebagai Salman
* Khaty Azean sebagai Suriati
* Zizie Izette sebagai Zura
* Riezman Khuzaimi sebagai Anuar
* Kartina Ayoob sebagai Jasmin

### Pembantu
* Aziz M. Osman sebagai Borhan
* Abu Bakar Omar
* Jasmin Hamid sebagai Salina
* Azizah Mahzan sebagai Ainon
* Yusni Jaafar sebagai Kak Munah
* Ainina Ahmad B sebagai Sofia
* Fathil Dani
* Mahadi Amin
* Ijam Medicine sebagai Sam
* Amyza Aznan sebagai Farah

### Undangan
* M. Osman
* Aida Salmah
* Rose Iskandar
* Kathy Fauziah
* Saharudin Sulaiman
* Siti Fairuz
* Fauziah Ahmad
* Mohasbi Hassan
* Nuradila A. Ali

## Kesinambungan
Bertepatan dengan sambutan ulang tahun ke-19 drama ini, sebuah filem adaptasi drama ini, *[[Pencuri Hati Mr. Cinderella]]* ditayangkan pada 10 Ogos 2017.

## Rujukan
Hari Rotuma

**Hari Rotuma** ialah sambutan tahunan di pulau Rotuma, wilayah tanggungan Fiji.  Ia jatuh pada 13 Mei, ulang tahun penyerahan pulau ke United Kingdom pada tahun 1881.

Disebabkan terdapat lebih ramai orang keturunan Rotuma di luar Rotuma daripada di pulau tersebut, sambutan diadakan di pusat lain selain Rotuma, dengan acara besar di Suva dan Lautoka.

## Sambutan

Acara 2005 memperingati ulang tahun ke-124 penggabungan paksa pulau ke United Kingdom.

Berucap di sambutan Suva, Pesuruhjaya Tinggi Fiji ke Australia, Datuk Bandar Jioje Konrote, beliau sendiri orang Pulau Rotuma,  memuji orang Rotuma yang tinggal di luar Rotuma kerana mengekalkan hubungan mereka dengan tanah air mereka.  Terdapat beberapa dua ribu orang di Rotuma, dengan lebih sepuluh ribu orang Rotuma di Fiji metropolitan.

Joji Kotobalavu, Ketua Eksekutif pejabat Perdana Menteri, memberitahu orang Rotuma bahawa pulau mereka akan sentiasa menjadi bahagian istimewa di Fiji, diiktiraf bersama empat belas wilayah.  Beliau memuji mereka atas pencapaian tidak seimbang mereka dan sumbangan terhadap pembangunan Fiji sebagai sebuah negara, manakala Menteri Buruh Kenneth Zinck memberi penghormatan kepada ramai orang Rotuma yang unggul dalam bidang pendidikan, perubatan, perniagaan, dan masyarakat.

## Rujukan

## Pautan luar
* "Rotumans celebrate big day" , *Fiji Times*, May 11, 2008
Artiwara Kongmalai

**Artiwara Kongmalai** () atau **Toon Bodyslam** () ( - ) ialah penyanyi Thai.

## Kerja
* 2010 - Kid Hoad (Con Siriporn Ampaipong)
* 2010 - Saeng Sud Thay
* 2013 - Ruea Lek Kuan Oak Chak Fang

## Rujukan
Muhammad VII dari Granada

**Muhammad VII** ( 137013Mei 1408; memerintah 3Oktober 139213Mei 1408) merupakan pemerintah Bani Nasr kedua belas Emiriah Granada Islam di Al-Andalus di Semenanjung Iberia. Baginda merupakan paduka putera kepada Yusuf II (memerintah 1391–1392) dan paduka cucunda kepada Muhammad V (memerintah 1354–1359 dan 1362–1391). Baginda naik takhta selepas kemangkatan paduka ayahandanya. Pada tahun 1394, baginda menewaskan serangan oleh Order Alcántara. Hal ini hampir bertambah teruk menjadi perang yang lebih luas, namun Muhammad VII dan Henry III dari Castile dapat kembali aman.

## Rujukan
### Kutipan

### Bibliografi
* 
*
* 
*
Perdana Menteri Fiji

**Perdana Menteri Republik Fiji** ialah ketua kerajaan Fiji. Perdana Menteri dilantik oleh Presiden di bawah syarat Perlembagaan Fiji 2013.

## Huraian jawatan
Sebagai bekas tanah jajahan British, Fiji telah sebahagian besar menerima pakai model politik British dan mengikuti Westminster, atau Kabinet, sistem kerajaan, di mana cabang eksekutif kerajaan bertanggungjawab terhadap badan perundangan. Perdana Menteri dilantik oleh Presiden, tetapi mesti disokong, atau sekurang-kurangnya diterima, oleh satu majoriti dalam Dewan Perwakilan. Jika pada bila-bila masa Perdana Menteri hilang "percaya" oleh Dewan, beliau mesti meletak jawatan, bersama dengan seluruh Kabinet. Pada praktiknya, ini biasanya mengurangkan pelantikan Perdana Menteri kepada formaliti, kerana pemimpin paelimen parti politik majoriti atau gabungan dilantik selalunya. Jika, walau bagaimanapun, tiada parti majoriti atau gabungan wujud, sama ada disebabkan oleh pemecahan pilihan raya atau pengaturan semula parti selepas sebuah pilihan raya, peranan Presiden menjadi lebih penting. Presiden mesti berusaha mencari calon boleh diterima kepada majoriti dalam Dewan; jika tiada calon boleh dijumpai, Presiden mesti membubarkan Parlimen dan memanggil pilihan raya sebelum masanya.
## List

## Lihat juga
*Senarai ketua negara Fiji
*Presiden Fiji

## Nota

## Rujukan
Fakhruddin Ali Ahmed

**Fakhruddin Ali Ahmed** (13 Mei 1905&nbsp;– 11 Februari 1977) merupakan Presiden India kelima dari tahun 1974 hingga 1977 dan juga Presiden India ke-2 yang meninggal dunia semasa menjawat jawatan.

## Rujukan

## Bacaan lanjut
**Fakhruddin Ali Ahmed*, by M. A. Naidu, 1975
**Fakhruddin Ali Ahmed*, by Attar Chand. Pub. Homeland, 1975.
*
**Speeches of President Fakhruddin Ali Ahmed*, Publications Division, Ministry of Information and Broadcasting, Govt. of India, 1980.
**My eleven years with Fakhruddin Ali Ahmed*, by F. A. A. Rehmaney. S. Chand, 1979.

## Pautan luar

*Legends of Assam
MasterChef Australia (siri 12)

Siri kedua belas ***[[MasterChef Australia]]***, juga dikenali sebagai ***MasterChef Australia: Back To Win*** (Bahasa Melayu: *MasterChef Australia: Kembali Untuk Menang*), mula ditayangkan  pada 13 April 2020. Ia siri pertama yang menampilkan Jock Zonfrillo, Melissa Leong dan pemenang siri empat, Andy Allen sebagai juri, setelah Gary Mehigan, George Calombaris dan Matt Preston menarik diri. Siri ini melibatkan bekas peserta yang berprestasi tinggi dari sebelas siri *[[MasterChef Australia|MasterChef Australia yang lalu]]*, kembali untuk satu lagi peluang merebut gelaran 'MasterChef' dan hadiah AU$ 250,000. 

Permohonan untuk menjadi peserta siri *[[MasterChef Australia]]* ke-12 dibuka pada Mei 2019. Katy Perry menjadi juri jemputan dalam cabaran kekebalan selepas lagunya "Hot n Cold" menjadi lagu tema sejak rancangan ini dimulakan. 

Siri ini dimenangi oleh Emelia Jackson di peringkat akhir menentang Laura Sharrad, yang disiarkan pada 20 Julai 2020.

## Perubahan
Gary Mehigan, George Calombaris dan Matt Preston meninggalkan rancangan ini pada 2019 dan digantikan dengan juri baru Jock Zonfrillo, Melissa Leong dan Andy Allen. Bertajuk *Back to Win*, siri ini melibatkan 24 bekas peserta dari sebelas siri sebelumnya kembali untuk peluang kedua memenangi gelaran MasterChef. 

Dalam siri ini, format minggu MasterChef khas sedikit berubah daripada siri sebelumnya, dengan episod Ahad yang menampilkan *Cabaran Penyingkiran*, Isnin yang menampilkan *Cabaran Sajian*, Selasa yang menampilkan *Ujian Tekanan*, hari Rabu yang menampilkan *Cabaran Kotak Misteri* dan hari Khamis yang menampilkan *Cabaran Kekebalan*. 

Hanya satu Pin Kekebalan yang dapat disambar musim ini dan ia diberi dalam episod pertama siri ini. Selain itu, selain pemenang cabaran imuniti mingguan, semua peserta akan memasuki peringkat penyingkiran setiap minggu dalam cabaran penyingkiran individu. Ketika  pandemik koronavirus 2019-20 sedang berlaku, penerbitan rancangan ini tetap diteruskan sambil mengikuti peraturan pihak pemerintah. Ini termasuk pemeliharaan jarak sosial, menyediaka pinggan individu untuk setiap juri bagi hidangan yang akan dicicipi, dan penggunaan sarung tangan ketika mengendalikan bahan. Di samping itu, jumlah kakitangan di set juga telah dikurangkan kepada separuh. 

## Peserta
24 orang peserta yang kembali telah diumumkan pada 19 Februari 2020. Pada bulan Mac 2020, Ben Ungermann digugurkan dari siri ini setelah ditangkap kerana masalah peribadi.

**Catatan**

## Episod dan penarafan

## Rujukan
Isabella (filem 1990)

***Isabella*** adalah sebuah filem cinta dari Indonesia yang ditayangkan pada tahun 1990.

## Plot
Mengisahkan  tentang Isabella, seorang gadis Indonesia yang tinggal di Malaysia bercinta dengan Daus pemain bola keranjabg. Kerana imej rempit Daus, ibu bapanya melarang isabella berkawan dengan Daus kerana terpengaruh oleh berita-berita rusuhan akibat persembahan rock di Jakarta. Tapi di sebalik rempit, Amy adalah seorang yang rajin beribat . Mereka cuba menyatukan Isabella dengan Robby, walaupun Bella tidak menyukainya. ibu bapa Bella dipindahkan ke Jakarta. Daus sedikit kecewa. Menghalang di halang berhubungan melalui telefon semasa Isabella di Jakarta. Kawan-kawan dari pasukan KN Daus cuba campur tangan untuk membantu hubungan Daus & Isabella. Kedatangan mereka ke Jakarta untuk menyelesaikan masalahnya dengan ibu bapa Bella tak berjaya. Kebetulan Daus ke jakarta untuk pertandingan 3 on 3. Robby tahu Isabella tidak suka di jodohkan dengannya cuba memperkosa. Apabila ibu bapa Isabella tahu mereka menyesal & memutuskan hubungan Isabella dan Robby. Dan kerana kisah cinta bersama Isabella, Daus lagu & akhirnya kumpulan mereka popular dengan lagu tersebut.Akhirnya Isabella memilih Daus walaupun dihalang oleh ibu bapa isabella.

## Pelakon
* Amy Search sebagai Amy
* Nia Zulkarnaen sebagai Isabella
* Robert Syarif sebagai Bapa Isabella
* Ida Kusumah sebagai Ibu Isabella
* Alan Nuari sebagai Robby
* Julia Rais sebagai Rozi

## Pautan luar
Iodida

Ion **iodida** ialah ion I−.Sebatian dengan iodin dalam formal keadaan pengoksidaan −1 disebut **iodida**. Halaman ini adalah untuk ion iodida dan garamnya, bukan sebatian organoiodin. Dalam kehidupan sehari-hari, iodida paling sering dijumpai sebagai komponen garam beriodin, yang diamanahkan oleh banyak pemerintah. Di seluruh dunia, kekurangan iodin mempengaruhi dua bilion orang dan merupakan penyebab utama kecacatan intelektual yang dapat dicegah.

## Rujukan
Whitney Dancin' Special

**Whitney Dancin' Special** adalah merupakan album mini/album remix oleh penyanyi pop dan R&B Amerika, Whitney Houston. Album ini diterbitkan secara eksklusif di Jepun pada 1 November 1986 dibawah label Arista Records. Ianya dibuat dan diedarkan oleh Nippon Phonogram menjadikan ianya terbitan asal, manakala BMG Victor telah mencetaknya semula. Ia termasuk 5 remix dan 1 versi instrumental beberapa buah lagu dari album debutnya yang menggunakan tajuk yang sama. Album ini menduduki tempat #14 di carta Jepun dan terjual sebanyak 19,480 salinan disana.

## Senarai runut

## Rujukan
Zaman Shaka

**Zaman Saka** (; ; Thai: มหาศักราช *Mahasakkarat* "Maha Raja Saka") ialah zaman takwim bersejarah (penomboran tahun). Tahun pertama dalam zaman ini dikira sebagai "tahun 0" bersamaan dengan tahun 78 zaman Maharaja Julius di Rum. 

## Lihat juga
* Vikram Samvat
* Takwim Hindu
* Takwim kebangsaan India
* Takwim suria Thai yang menggunakan istilah พุทธศักราช *Phutthasakkarat*, yakni "Tahun Saka Raja Buddha"

## Nota

## Rujukan
### Kutipan

### Sumber

* 

*
Pewarisan

**Pewarisan** ialah amalan menurunkan harta persendirian, hak milik, hutang, hak, dan tanggungan ke atas kematian seseorang individu. Peraturan pewarisan berbeza dalam kalangan masyarakat dan telah berubah sepanjang masa.

## Lihat juga
* Aset transformatif
* Benefisiari
* Hukum pewarisan di Kanada
* Pewarisan digital
* Undang-undang keluarga

## Rujukan

## Pautan luar

* 
* 26 July 2006 USA Today article on dilemma the rich face when leaving wealth to children
Harta persendirian

**Harta persendirian** ialah penentuan sah bagi pemilikan harta oleh entiti sah bukan kerajaan. Harta persendirian dapat dibezakan daripada harta awam, yang dimiliki oleh sesebuah entiti negara; dan daripada harta kolektif (atau koperasi), yang dimiliki oleh sekumpulan entiti bukan kerajaan. Harta persendirian boleh dikira sama ada harta peribadi (barang penggunaan) atau barang modal. Harta persendirian ialah konsep undang-undang yang ditakrifkan dan dikuatkuasakan oleh sistem politik sesebuah negara.

## Lihat juga
* Hak harta (ekonomi)
* Harta
* Harta awam
* Harta peribadi
* Ideologi
* Kedaulatan undang-undang
* Kurungan
* Pemilikan bersama
* Pendapatan harta benda

## Rujukan

## Pautan luar
Hutang

**Hutang** [hu.tang] atau **utang** (Lazim di Indonesia) ialah wang yang dipinjamkan daripada seseorang individu. Ianya tanggungan yang memerlukan satu pihak, penghutang untuk membayar wang atau nilai dipersetujui yang lain kepada pihak lain, pemiutang. Hutang ialah bayaran tertunda, atau siri bayaran, yang membezakannya daripada pembelian serta-merta. Hutang boleh dihutang oleh negara berdaulat atau negara, kerajaan tempatan, syarikat, atau seseorang individu. Hutang perdangangan biasanya tertakluk kepada syarat berkontrak berhubung jumlah dan masa pembayaran semula wang pokok dan faedah. Pinjaman, bon, nota, dan gadai janji ialah semua jenis hutang.  Istilah ini boleh juga digunakan secara metafora untuk meliputi kewajipan moral dan interaksi lain yang tidak berasaskan nilai ekonomi. Contohnya, seseorang yang telah dibantu oleh orang kedua kadangkala boleh dikatakan "terhutang budi" kepada orang kedua tersebut.

## Jenis
### Individu
Jenis hutang yang biasa dibayar oleh individu dan isi rumah termasuk pinjaman gadai janji, pinjaman kereta, hutang kad kredit, dan cukai pendapatan. Individu lebih cenderung belanja dengan banyak dan berhutang apabila menggunakan sebuah kad kredit berbanding menggunakan wang tunai sebagai pembayaran. Ianya boleh menyebabkan kesan lut sinar dan pengguna "sakit untuk bayar".

### Hutang telefon

## Rujukan
Petrofac

**Petrofac Limited** ialah penyedia perkhidmatan ladang minyak kepada industri minyak dan gas antarabangsa. Ia didaftarkan di Jersey (nombor 81792), dengan pejabat korporat utamanya di Jermyn Street, London. Ia mempunyai pusat operasi di Aberdeen, Sharjah, Woking, Chennai, Mumbai, Delhi, Abu Dhabi, Arab Saudi dan Kuala Lumpur. Terdapat 24 pejabat lain di pelbagai negara. Syarikat ini disebut harga di Bursa Saham London, dan merupakan penyusun Indeks FTSE 250. 

## Perkhidmatan
Petrofac disusun dalam tiga bahagian: 

* Kejuruteraan & Pembinaan (E&C) 
* Perkhidmatan Kejuruteraan & Pengeluaran (EPS) 
* Perkhidmatan Tenaga Bersepadu (IES) 

## Rujukan

## Pautan luar
* Laman web rasmi syarikat '''Petrofac'''
Takwim awam

**Takwim awam** atau **kalendar sivil** ialah kalendar, atau mungkin salah satu daripada beberapa kalendar yang digunakan di sesebuah negara untuk tujuan awam, rasmi, atau pentadbiran. Takwim awam hampir selalunya digunakan untuk tujuan umum oleh rakyat dan pertubuhan swasta.

Takwim awam yang paling meluas dan piawai antarabangsa ''de facto'' ialah takwim Gregory. Walaupun kalendar ini dikaitkan dengan Gereja Katolik dan pausnya, ia telah diterima pakai, kerana mudah, oleh banyak negara sekular dan bukan Kristian walaupun beberapa negara menggunakan kalendar lain.

## Takwim awam di seluruh dunia

Sebahagian besar negara di dunia menggunakan takwim Gregory sebagai satu-satunya takwim awam mereka. 

Beberapa negara yang menggunakan kalendar lain bersama takwim Gregory: termasuk Afghanistan dan Iran (yang menggunakan takwim Hijrah Syamsi), Habsyah (takwim Habsyah), Nepal (Vikram Samvat), Bangladesh (takwim Bangla), India (takwim kebangsaan India), dan Israel (takwim Ibrani).

Negara lain yang menggunakan versi terubah suai takwim Gregory , seperti Taiwan (takwim Minguo), Thailand (takwim suria Thai), Korea Utara (Takwim Korea Utara), dan Jepun (takwim Jepun).

## Lihat juga
* Takwim Cina
* Takwim Islam
* Senarai takwim
* Takwim Parsi
* Vikram Samvat

## Rujukan
Seni prasejarah

**Seni prasejarah** adalah seni yang pertama kali muncul semasa Zaman Memburu dan Berkumpul Lanjutan. Pada masa itu orang membuat Mural melukis dinding gua atau ceruk untuk menyatakan perasaan mereka.

Umumnya objek yang digambar adalah haiwan yang berkaitan dengan aktiviti hariannya iaitu Memburu, ini dapat memberikan penjelasan bahwa seni mural yang ditambah dengan Kepercayaan pada kekuatan Ghaib, Pelukis berharap dapat memperoleh binatang permainan, tidak seperti lukisan matahari dan lukisan orang dengan kepala haiwan yang melambangkan Mitos Sihir.

Konsep ini timbul kerana perasaan Takut berkaitan dengan kekuatan semula jadi disekitar Manusia seperti Hujan, Angin, Binatang liar dan Malam yang dianggap sebagai kekuatan Jahat ini, maka muliakanlah hal-hal baik seperti Matahari yang memberi Cahaya, manifestasi ghaib yang digambarkan manusia sebagai separuh haiwan sebagai penguasa Alam, kepercayaan ini kemudian membawa kepada konsep mitos agama-magis dan keagamaan.

## Rujukan

## Pautan luaran
* Submerged Landscapes Archaeological Network